Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos, siekiant priimti Europos Parlamento ir Tarybos reglamento pasiūlymą dėl institucinių sektorių ketvirtinių nefinansinių ataskaitų /* KOM/2005/0135 galutinis - COD 2003/0296 */





[pic] | EUROPOS BENDRIJŲ KOMISIJA | Briuselis, 8.4.2005 KOM(2005) 135 galutinis 2003/0296 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos, siekiant priimti Europos Parlamento ir Tarybos reglamento pasiūlymą dėl institucinių sektorių ketvirtinių nefinansinių ataskaitų 2003/0296 (COD) KOMISIJOS KOMUNIKATAS EUROPOS PARLAMENTUIpagal EB sutarties 251 straipsnio 2 dalies antrąją pastraipądėl Tarybos bendrosios pozicijos, siekiant priimti Europos Parlamento ir Tarybos reglamento pasiūlymą dėl institucinių sektorių ketvirtinių nefinansinių ataskaitų 1. PAGRINDINIAI FAKTAI Pasiūlymas nusiųstas EP ir Tarybai (dokumentas KOM (2003) 789 galutinis – 2003/0296/KOD): | 2003 m. gruodžio 16 d. | Europos centrinio banko nuomonė pateikta: | 2004 m. vasario 4 d. | Europos Parlamento nuomonė po pirmojo svarstymo pateikta: | 2004 m. kovo 30 d. | Pakeistas pasiūlymas pateiktas: | Nėra | Bendroji pozicija priimta: | 2005 m. kovo 8 d. | 2. KOMISIJOS PASIŪLYMO TIKSLAS Reglamento pasiūlymu siekiama nustatyti sistemą, pagal kurią instituciniai sektoriai galės sudaryti ir perduoti ketvirtines nefinansines ataskaitas Europoje. Remiantis šiomis ataskaitomis bus galima analizuoti ūkio subjektų, tokių kaip namų ūkiai ir įmonės, veiklą Europoje. Tai svarbu vykdant pinigų politiką euro zonoje ir stebint valstybių narių ekonominę politiką. 3. PASTABOS DĖL BENDROSIOS POZICIJOS 3.1. Bendro pobūdžio pastabos Į bendrąją poziciją įtraukti daliniai pakeitimai nekeičia reglamento projekto. Dėl minėtų pakeitimų projekto įgyvendinimas vėluos keletą mėnesių, o per numatomą 90 dienų pereinamąjį laikotarpį valstybės narės galės perduoti duomenis. Komisijos nuomone, ši bendroji pozicija nekelia ypatingų problemų. 3.2. Pastabos dėl Europos Parlamente pasiūlytų pakeitimų pirmojo svarstymo metu – pritarus Komisijai ir įtrauktus į bendrąją poziciją: Europos Parlamentas pasiūlė vieną pakeitimą, kuriuo paaiškinama 5–oji konstatuojamoji dalis. Juo pabrėžiama, kad Europos institucijų ataskaitos bus įtrauktos į atitinkamos zonos ataskaitas (euro zonos ar Europos Sąjungos). 3.3. Tarybos įtrauktos naujos nuostatos Taryba pateikė dalinius pakeitimus, taikomus 2 straipsniui dėl duomenų pateikimo tvarkos: – 2 straipsnio 2 dalies daliniu pakeitimu patikslinama, kad išsamesnės informacijos nebus prašoma, kol Komisija nepateiks Europos Parlamentui ir Tarybai ataskaitos apie reglamento įgyvendinimą jo pirmine forma. – 2 straipsnio 3 dalies daliniu pakeitimu įvedamas 3 metų pereinamasis laikotarpis, skaičiuojamas nuo reglamento įsigaliojimo, per kurį valstybės narės galės pateikti duomenis per 95 dienas vietoj iki reglamento įsigaliojimo numatytų 90 dienų. – 2 straipsnio 5 dalies daliniu pakeitimu 6 mėnesiams nukeliama pirmoji duomenų pateikimo data apie 2005 m. 3–iąjį ketvirtį vietoj 1–ojo. Vėliausiai valstybės narės galės pateikti šiuos duomenis 2006 m. sausio 3 d. vietoj 2005 m. birželio 30 d. Aukščiau išvardytais daliniais pakeitimais valstybėms narėms suteikiama daugiau laiko vykdant naujo reglamento reikalavimus ir nepažeidžiant veiksmų plane numatytų Ekonominės ir pinigų sąjungos (EPS) statistinių reikalavimų. Todėl Komisija sutinka su šiais pakeitimais. 4. IŠVADA KOMISIJA PRITARIA TARYBOS PRIIMTAI BENDRAJAI POZICIJAI.